OpenLLM-France/wikimedia huggingface dataset:
# Zignago

Zignago' (en lígur: Zignego, localment: Zignaigu) és un comune (municipi) de la província de La Spezia, a la regió italiana de la Ligúria, situat uns 70 km a l'est de Gènova i uns 20 km al nord de La Spezia.
Zignago limita amb els següents municipis: Brugnato, Rocchetta di Vara, Sesta Godano i Zeri.

## Evolució demogràfica

* Gràfica d'evolució de Zignago entre 1861 i 2001
* Font: ISTAT - elaboració gràfica de Viquipèdia

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.
# Yamurikuma

El yamurikuma és un festival en el qual les dones d'algunes tribus dels pobles del Xingu tribus participen en una espècie reversió de rol de gènere, usant abillaments de plomes i sonalls als turmells que normalment usen els homes. Hi ha diverses competències físiques, que inclouen tir amb arc, natació, carregar troncs, córrer i estirar la corda.
El festival culmina amb un concurs de lluita lliure anomenat huka-huka. Els combats de lluita generalment només duren uns segons fins que un oponent és realment derrocat o 'derrocat' per defecte (quan l'altre lluitador ha agafat els seus dos genolls de tal manera que inevitablement el portaria a ser colpejat contra el sòl).

## Referències

* ↑ Valdir Zwetsch : Xingu, 1973, loeildelaphotographie.com

## Enllaços externs

* Brasil, las guerreras de Yamurikuma Arxivat 2020-02-10 a Wayback Machine. a Arte TV
* Festa yamurikuma a YouTube
# Zenobi (desambiguació)

Zenobi (en grec antic: Ζηνόβιος; derivat de Ζεὺς, Zeus + βίος 'vida', possiblement derivat del femení Zenòbia, que podria ser una adaptació del nom àrab Zaynab) és el nom dels personatges següents:
* Zenobi (2), gramàtic de la Grècia romana
* Zenobi (1), general a la primera guerra mitridàtica (86 aC)
* Zenobi (3), filòsof epicuri del segle iii aC
* Zenobi (4), arquitecte del segle iv
* Zenobi d'Antioquia (5), gramàtic del segle iv, mestre de Libani
* Zenobi (6), amic d'Agustí d'Hipona (segle v)
* Zenobi de Sidó (7), víctima de les persecucions de cristians sota Maximí i Galeri (segle iv)
* Zenobi de Selèucia (8), bisbe de Selèucia de Pièria al Concili de Nicea (325)
* Zenobi de Florència (9), bisbe de Florença l'any 400, venerat com a sant
* Zenobi de Cnossos (10), bisbe de Cnossos al Concili d'Efes (431)
* Zenobi de Barca (11), bisbe de Barca al Concili d'Efes (431)
* Zenobi de Zefírion (12), bisbe de Zefírion l'any 433
* Zenobi d'Epir (13), bisbe a l'Epir Vell, al Concili de Calcedònia (451)
* Zenobi de Iàmnia (14), bisbe de Iàmnia l'any 518
* Zenobi (15), arximandrita d'un monestir l'any 518
* Zenobi d'Elusa (16), bisbe d'Elusa al Sínode de Jerusalem (536)
* Zenobi de Nicòpolis (17), bisbe de Nicòpolis al Sínode de Jerusalem (536)
* Variants:
** Zénobe Gramme (1826-1901), inventor de la màquina de Gramme
** Zenobio Vitarelli (1780-1840), baix italià
** Zenòbia, forma femenina del nom

## Notes

Els nombres entre parèntesis fan referència a les entrades del Pauly-Wissowa.
# Zenobi

* Per a altres significats, vegeu «Zenobi (desambiguació)».
Zenobi (grec antic: Ζηνόβιος, llatí: Zenobius) fou un escriptor i gramàtic grec que va viure a Roma en temps d'Hadrià.
Fou autor d'una col·lecció de proverbis, que segons la Suïda en realitat és un epítom de les obres de Lucil·li de Tarra i Dídim d'Alexandria. Els proverbis estaven arranjats alfabèticament i dividits en centenars. L'última divisió és incompleta i el total de proverbis recollits és de 552.
Entre les obres no conservades hi ha una traducció al grec de l'obra de l'historiador romà Sal·lusti, i una obra titulada Γενεθλιακόν dirigida a l'emperador Adrià, a més d'algun altre llibre. No s'ha de confondre amb un escriptor del mateix nom, autor d'un epigrama.

## Referències

* ↑ Anomenat de vegades, erròniament, Zenòdot.
* ↑ «Zenobius». A: Encyclopædia Britannica, 1911.
* ↑ Zenobius a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1311

## Enllaços externs

* Compendi de proverbis de Zenobi (llatí) (grec antic)
# Joan Serra i Caball

Joan Serra i Caball (Olius, El Solsonès, 24 de juny de 1948), polític català, va ser diputat al Parlament de Catalunya durant la IV Legislatura (1992-1995) i president del Consell Comarcal del Solsonès (1999-2007).

## Biografia

Ha treballat en empreses agràries i ha estat president del Club de Futbol Solsona i de l'Escola de Futbol del Solsonès.
El 1977 s'afilià a Convergència Democràtica de Catalunya (CDC), de la que n'ha estat president del Comitè Executiu Comarcal del Solsonès.
Fou elegit regidor de l'Ajuntament de Solsona en quatre ocasions a les eleccions municipals de 1987, 1991, 1995 i 1999. Sota l'alcaldia de Ramon Llumà va ser nomenat tercer tinent d'alcalde, responsable de l'Àrea de Desenvolupament Econòmic i delegat d'Industria, Comerç i Turisme (1987-1991), segon tinent d'alcalde, responsable de l'Àrea d'Indústria, Agricultura i Ensenyament i delegat d'Indústria, Agricultura i Ensenyament (1991-1995), primer tinent d'alcalde, responsable de l'Àrea de Desenvolupament Econòmic i delegat de Desenvolupament Econòmic, Indústria, Relacions Institucionals i Ensenyament (1995-1999) i primer tinent d'alcalde i delegat de Governació i Indústria (1999-2003).
Va ser conseller comarcal i el 1991 fou nomenat vicepresident i coordinador de les àrees econòmiques del Consell Comarcal del Solsonès.
El juny de 1992 substituí en el seu escó Francesc Xavier Marimon i Sabaté, diputat escollit a les eleccions al Parlament de Catalunya de 1992 i que havia estat nomenat conseller. Durant la seva etapa de diputat, que va durar fins al 1995, va ser membre de les Comissions parlamentàries d'Agricultura, Ramaderia i Pesca, d'Estudi del Millorament de la Prevenció i l'Extinció d'Incendis i d'Estudi de la problemàtica del Món Rural.
Entre el 1999 i el 2007 va ser president del Consell Comarcal del Solsonès.

## Referències

* ↑ Reconeixement a 4 solsonins històrics de Convergència a naciodigital.cat, 6 d'abril de 2012
* ↑ Diputats del Parlament de Catalunya en la IV Legislatura p. 174
# Joane Somarriba Arrola

Joane Somarriba Arrola (Gernika, 11 d'agost de 1972) és una ciclista basca, considerada la millor ciclista espanyola de tots els temps.
En el seu nombrós palmarès destaquen tres Tour de França (2000, 2001 i 2003), dos Giros d'Itàlia (1999, 2000) i tres medalles en mundials (or i plata en contrarellotge el 2003 i 2005; i bronze en ruta el 2002).
Ha participat també en tres Jocs Olímpics on ha aconseguit, com a millor classificació, una cinquena posició en la prova en ruta dels Jocs de Sydney.
Està casada amb el també ciclista Ramón González Arrieta.

## Palmarès

* 1988
** Vencedora d'una etapa a l'Emakumeen Bira
* 1991
** 1a a l'Emakumeen Bira i vencedora de 2 etapes
* 1994
** Campiona d'Espanya en ruta
* 1996
** Campiona d'Espanya en contrarellotge
* 1999
** 1a al Giro d'Itàlia i vencedora d'una etapa
** Vencedora d'una etapa a l'Emakumeen Bira
* 2000
** 1a al Giro d'Itàlia i vencedora d'una etapa
** 1a al Gran Bucle i vencedora de 2 etapes
** 1a a l'Emakumeen Bira i vencedora d'una etapa
** Vencedora d'una etapa a la Ronda d'Aquitània
* 2001
** 1a al Gran Bucle i vencedora de 3 etapes
** 1a al Trofeu Govern de La Rioja
* 2002
** 1a a la Durango Emakumeen Saria
* 2003
** Campiona del món en contrarellotge individual
** 1a al Gran Bucle i vencedora de 2 etapes
** 1a a la Durango Emakumeen Saria
* 2004
** 1a a l'Emakumeen Bira i vencedora de 3 etapes
** 1a a la Durango Emakumeen Saria
* 2005
** 1a al Trofeu d'Or i vencedora d'una etapa

## Referències

* ↑ Rivas, Jon. «Joane Somarriba regresa al ciclismo 18 años después: “Cuando corría teníamos que escoger entre un mecánico o un masajista”» (en castellà). El País, 29-06-2023. [Consulta: 30 juny 2024].
# Zola Budd

Zola Budd (Bloemfontein, Estat Lliure d'Orange 26 de maig 1966) és una atleta sud-africana, especialista en proves de mitjana distància, ja retirada. El 1984 i 1985, va batre el rècord mundial femení en 5000 metres. També va guanyar dues vegades el World Cross Country Championships el 1985 i el 1986.

## Marques personals

| Prova | Temps | Lloc | Data |
| 1500 m | 3:59,96 | Bruxelles | 30/08/1985 |
| 3000 m | 8:28,83 | Roma | 07/09/1985 |
| 5000 m | 14:48,07 | Londres | 26/08/1985 |

## Referències

* ↑ ; Meldrum, Andrew «Zola Pieterse finds peace in native land». The Guardian [Londres], 10-08-2005.
* ↑ Wooldridge, Ian «Zola deserves warm welcome after all we put her through». Daily Mail [UK], 09-04-2003.

## Enllaços externs

* Perfil de Semenya en IAAF.org: Zola Pieterse
# Zollikon

Zollikon és un municipi del cantó de Zúric (Suïssa), situat al districte de Meilen.

## Persones que hi van morir

* El compositor suís Friedrich Nigli (1875-1959) va morir en aquesta població.
* El matemàtic alemany (nacionalitzat suís) Heinz Hopf (1894-1971) va morir en aquesta població.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Edita SARPE, Gran Enciclopedia de la Música Clásica, vol. II, pàg. 464. (ISBN 84-7291-227-2)
* ↑ Behnke, H.; Hirzebruch, F. «In memoriam Heinz Hopf» (en alemany). Mathematische Annalen, Vol. 196, Num. 1, 1972, pàg. 3. DOI: 10.1007/BF01419426. ISSN: 0025-5831.
# Zuru (príncep hitita)

Zuru va ser un alt dignatari hitita, probablement germà del rei Ammunas, sota el qual era cap de la guàrdia reial.
Va afavorir la successió d'Huzziyas, fill d'Ammunas, i va eliminar els dos germans que tenien millor dret a la successió. Contra el primer, Tittiya, va enviar el seu fill i futur rei Tahurwailis, que en aquell moment era "cap de la llança d'or" un càrrec militar de la cort, que el va matar juntament amb els seus fills. Al segon, Hantilis, el va fer matar per un membre de la cort, anomenat Tarushsu, qualificat de "correu". Això va deixar el camp lliure a Huzziyas que es va proclamar rei, i més tard al seu fill Tahurwailis, un usurpador.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 149. ISBN 8446011239.
# Zutabe

Zutabe ("pilar", en basc) és el butlletí intern de l'organització armada basca ETA.
Nascut a partir de la desaparició de Zutik ("en peu", en basc) en 1978, que havia començar a publicar-se el 1962, es fa servir per distribuir objectius i informació entre els seus membres i ha estat la font de dades utilitzades per la policia nombroses vegades per reprimir les seves accions. Les darreres edicions conegudes són la 112 de setembre del 2007 i el 113, d'abril de 2011.

## Referències

* ↑ «Detenido en Bayona un cargo de Batasuna, acusado de distribuir el 'Zutabe' de ETA» (en castellà). Diario Vasco, 22-08-2007. [Consulta: 30 març 2014].
* ↑ Casanova, Iker. ETA, 1958-2008: medio siglo de historia (en castellà). Txalaparta, 2007, p. 225. ISBN 8481365076.
* ↑ Diverses publicacions titulades Zutik a la biblioteca de la Universitat de Barcelona.
* ↑ «ETA sitúa su alto el fuego en un «compromiso claro de superar la confrontación armada»» (en castellà). Gara, 16-04-2011. [Consulta: 30 març 2014].
# Zuru (Nigèria)

Zuru és una Àrea de Govern Local (LGA) de l'estat de Kebbi, a Nigèria. La seva seu és la ciutat de Zuru. És també la seu de l'emirat de Zuru si bé l'emirat comprèn territoris en quatre àrees de govern local (Danko-Wasagu, Fakai, Sakaba i Zuru)
L'àrea (LGA) és de 653 km² i té una població de 165.547 habitants segons el cens del 2006.
# Zushi

Zushi (逗子市, Zushi-shi) és una ciutat de la prefectura de Kanagawa, al Japó.
L'any 2015 tenia una població de 60.070 habitants i una densitat de població de 3464 habitants per km². Té una àrea total de 17,34 km²

## Geografia

Zushi està situada a la part nord de la península de Miura, amb vistes a la badia de Sagami de l'oceà Pacífic. La ciutat està construïda en una plana al·luvial formada pel riu Tagoe i envoltada per turons baixos i costeruts.

## Història

L'àrea de l'actual Zushi ha estat habitada des de temps prehistòrics, i nombroses restes del període Kofun i període Yayoi hi han estat descobertes. Durant el període Heian, el territori estava sota control del clan Miura, i durant el període Kamakura formà part de les fortificacions més externes de Kamakura. El port de Kotsubo és esmentat freqüentment a l'Azuma Kagami. El nom "Zushi" ha estat escrit de diverses maneres al llarg de la història, entre elles 豆師・図師・厨子・豆子 . El terme "zushi" significa un carrer, un carreró o una intersecció de camins i prové de la regió de Kioto. Una de les primeres aparicions és als documents del clan Hōjō, on apareix com 豆師 . Durant el període Edo, juntament amb els territoris més orientals de la província de Sagami, l'àrea fou un tenryō controlat pel shogunat Tokugawa i administrat a través de hatamotos.
L'1 d'abril de 1889, amb la restauració Meiji, la vila de Tagoe del districte de Miura de la prefectura de Kanagawa fou creada a través de la fusió de sis llogarets locals. El desenvolupament de la regió tingué lloc amb l'arribada de la línia de ferrocarrils Yokosuka el 16 de juny de 1889. La vila de Tagoe canvià el seu nom per vila de Zushi l'1 d'abril de 1924; no obstant, l'1 d'abril de 1943 fou annexada a la ciutat de Yokosuka. Zushi va recuperar l'estatus de municipalitat independent l'1 de juliol de 1952 com a poble de Zushi, i obtingué estatus de ciutat el 15 d'abril de 1954. Zushi es desenvolupà com a zona turística en els anys 1960 amb l'obertura de la ZUshi Marina el 1967. A mitjans dels anys 1990, la ciutat es trobà al centre d'una controvèrsia política sobre la creació d'una zona residencial per la Marina dels Estats Units a Ikego, localització d'un antic dipòsit de municions de la Marina Imperial Japonesa.

## Agermanament

* Ikaho, Gunma, Japó des del 1979
* Nazaré, Portugal des del 2004

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 11 març 2016].
* 1 2 3 «Nihon Rekishi Chimei Taikei (日本歴史地名大係), versió online» (en japonès). Heibonsha. Arxivat de l'original el 2008-11-07. [Consulta: 17 novembre 2008].
* 1 2 «市の歴史 (Història de la ciutat)» (en japonès). Ajuntament de Zushi. Arxivat de l'original el 2014-07-14. [Consulta: 11 març 2016].

## Enllaços externs

* Pàgina web de l'ajuntament de Zushi (japonès)
# Joaquim Cadafalch i Bugunyà

Joaquim Cadafalch i Bugunyà (Terrassa, 1815 - Barcelona, 16 d'octubre de 1883), fou un jurista defensor del dret català. Va ser president de l'Ateneu Català (1871) i l'Ateneu Barcelonès (1878).
Fill de Pere Cadafalch de Sant Llorenç Savall i de Maria Àngela Bugunyà de Terrassa. Era l'oncle per part de mare de Josep Puig i Cadafalch. Políticament va ser membre del partit moderat, i com a jurista, fou membre de la Fundació Savigny i de l'Acadèmia de Jurisprudència i Legislació.
Va ser regidor de l'Ajuntament de Barcelona nomenat per Alfons XII el 1875 amb l'alcalde Ramon Maria de Sentmenat i Despujol.
Va publicar:
* «¿Conviene unificar la legislación de las diversas provincias de España sobre la sucesión hereditaria...?» (castellà), memòria premiada per la Reial Acadèmia de Ciències Morals i Polítiques el 1852
* Traducció de la «Constitució de Santacilia», de l'Acadèmia de les Bones Lletres
* «Inconveniente de la Sucesión forzosa establecida en el proyecto de Código Civil», (castellà) Barcelona, 1852
* «Prontuario de las acciones», (castellà) (1856)
* «Necesidad de la libertad de testar», (castellà) (1859)
* «Costumbres de Barcelona sobre las servidumbres de los predios urbanos y rústicos», (castellà) (1882)

## Referències

* ↑ «Registre de defuncions.any 1883.Núm.7384». Arxiu Municipal de Barcelona, 16-10-1883. [Consulta: 22 abril 2019].
* 1 2 3 4 Puig i Cadafalch, 2003, p. 16-17.
* ↑ Cañellas Julià, 2013, p. 29 i 50.

## Bibliografia

* Cañellas Julià, Cèlia; Toran i Bellver, Rosa. Els governs de la ciutat de Barcelona (1875-1930). Ajuntament de Barcelona, 2013. ISBN 9788498504613 [Consulta: 13 novembre 2014].
* «0013269.xml Joaquim Cadafalch i Bugunyà». Gran Enciclopèdia Catalana. Barcelona: Grup Enciclopèdia Catalana.
* Puig i Cadafalch, Josep. Memòries. Josep Puig i Cadafalch. L'Abadia de Montserrat, 2003. ISBN 9788484155126 [Consulta: 2 octubre 2014].
# Yoshinori Ishigami

Yoshinori Ishigami (Prefectura de Shizuoka, 4 de novembre de 1957) és un futbolista japonès que disputà dotze partits amb la selecció japonesa.

## Enllaços externs

* National Football Teams
* Japan National Football Team Database
# Yoshinobu Ishii

Yoshinobu Ishii (japonès: 石井義信) (Fukuyama, 13 de març de 1939 - Japó, 26 d'abril de 2018) va ser un futbolista japonès que disputà un partit amb la selecció japonesa.

## Enllaços externs

* Japan National Football Team Database
# Joan Claret

«Joan Claret» té aquests significats:
* Joan Claret i Corominas, pintor i filòsof català
* Joan Claret i Solé, polític català
# Xangoda

Xangoda (en rus: Шангода) és un poble del Daguestan, a Rússia, que en el cens del 2010 tenia 517 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Xanguina (província de Tiumén)

* Per a altres significats, vegeu «Xanguina».
Xanguina (rus: Шаньгина) és un poble de l'óblast de Tiumén, a Rússia, que el 2012 tenia 113 habitants.

## Referències

* ↑ Информация о ситуации на рынке труда в Журавлевском сельском поселении в разрезе населенных пунктов за 2012 год Arxivat 2021-08-22 a Wayback Machine. (en rus).
# Zardón

Zardón és una parròquia del conceyu asturià de Cangues d'Onís. Té una extensió de 12,05 km² i una població de 114 habitants. Es troba a una alçada de 162 metres sobre el nivell de la mar.
Comprèn les localitat homònima de Zardón i les de Bustuvela, Ixena i Santianes d'Ola.
* Pont a Zardón
* Camí a Zardón, amb un gran avellaner

## Referències

* ↑ «Parroquias - Ayuntamiento de Cangas de Onís». [Consulta: 3 setembre 2021].
* ↑ «Zardón». Vivir Asturias.
# Joe Brew

Joe Brew (Gainesville, dècada del 1980) és un analista de dades, epidemiòleg i economista estatunidenc, que actualment viu a Santa Coloma de Queralt (Baixa Segarra).
Va néixer i es va criar a Gainesville, a l'estat de Florida dels Estats Units. L'any 2004, va anar a la University of the South a Sewanee a l'estat de Tennessee. Hi va fer tres graus en història contemporània no occidental, espanyol i francès. L'any 2008 va fer un màster d'història diplomàtica contemporània a Institut Catòlic de París. L'any 2011 va fer un segon màster, de salut pública, a la Universitat de Granada i després un altre a la Copenhagen School of Global Health (Universitat de Copenhaguen). Entre 2014 i 2017, va fer un doctorat en epidemologia a la Universitat de Florida. Fa un altre doctorat a l'Institut de Salut Global de Barcelona (ISGlobal) en un projecte de recerca sobre l'eficàcia i la rendibilitat de les intervencions de control i d'eliminació de la malària a Moçambic.
Brew va treballar a la consultoria estatunidenca Analyst Institute, al departament de salut de Florida, a l'agència de salut pública de Barcelona, a l'oficina regional de salut de Tigre i al Centre d'investigació en Salut de Mahinça (Moçambic). És cofundador de Databrew i treballa amb Lendable en matèria d'inclusió financera.

## Referències

* 1 2 3 «Joe Brew: 'Vaig veure que deien coses falses de Catalunya i vaig començar a cercar dades'». Vilaweb. [Consulta: 8 gener 2021].
* 1 2 Redacció. «L'analista Joe Brew parlarà sobre 'Catalunya, independentisme i dades' a Sant Martí de Tous». Infoanoia.cat, 23-01-2020. [Consulta: 8 gener 2021].
* ↑ «Joe Brew, analista de dades: “Serà impossible que les escoles tornin a obrir abans de Setmana Santa”». RAC1, 17-03-2020. [Consulta: 8 gener 2021].
* 1 2 3 4 5 «Alumni US | University of Florida, Gainesville, Florida Area». [Consulta: 8 gener 2021].
* 1 2 3 «Joe Brew - Economics of malaria» (en anglès).
* 1 2 3 «Who We Are | Global Health Institute» (en anglès). [Consulta: 8 gener 2021].
# John Johnsen Wold

John Johnsen Wold (Åsen, 12 de març de 1795 - Åsen, 29 de juny de 1889) va ser un polític noruec.
Va ser elegit al Parlament noruec l'any 1845, en representació de la circumscripció de Nordre Throndhjems Amt. Allà hi va treballar de pagès. Només va estar en actiu una legislatura.

## Referències

* ↑ John Johnsen Wold Arxivat 2011-05-27 a Wayback Machine. – Norwegian Social Science Data Services (NSD)
# Joan I de França

Joan I de França i de Navarra el Pòstum (Palau del Louvre, París 1316), rei de França i Navarra (1316).

## Orígens familiars

Nasqué al Palau del Louvre a París el 15 de novembre de 1316 sent l'únic fill mascle del rei Lluís X de França i la seva segona esposa Clemència d'Hongria. Era net per línia paterna de Felip IV de França i la reina Joana I de Navarra, i per línia materna de Carles I d'Hongria. Fou germà, per part de pare, de la reina Joana II de Navarra.

## Fill pòstum

Joan I nasqué el novembre, cinc mesos després de la mort del seu pare. A la mort del seu pare s'establí la regència del seu oncle Felip de França, a l'espera de veure el sexe del nounat i cedir-li els drets reials, sempre que en fos un fill mascle, o escollir un nou monarca, en el cas que en fos una femella, la qual no podia regnar a França en virtut de la Llei Sàlica.
Des del mateix moment del seu naixement fou nomentar rei de França, però morí el 19 de novembre al Palau del Louvre, al cap de cinc dies del seu naixement. Fou succeït pel regent i oncle de Joan I, Felip V de França.

## Pretensions al tron

La seva germana gran, Joana de Navarra va disputar el tron al seu oncle. Segons la Llei Sàlica no podia regnar a França, però sí al Regne de Navarra, per la qual cosa va invocar els seus drets sobre Navarra. Així mateix va invocar la Llei Feudal, per la qual si que podien regnar les dones.
Tot i les seves reclamacions sobre Navarra hagué d'esperar la mort dels seus oncles Felip V i Carles IV de França per poder accedir al tron navarrès.
* Cronologia dels reis de França, reis dels Francesos i emperadors dels Francesos del 987 a 1870
Regne de França - merovingis - carolingis - Capets - Valois - borbons - Bonaparte :
# Josep Casas i Sansolí

Josep Casas i Sansolí (Sabadell, 6 de novembre de 1921 - Barcelona, 22 de desembre de 1999) fou un futbolista català de la dècada de 1940.

## Trajectòria

Fou un defensa central força contundent. S'inicià a l'amateur del CE Sabadell d'on passà al FC Martinenc. Destacà al RCD Espanyol durant la dècada de 1940. Ingressà al club el 1942 i hi romangué fins al 1951. Formà tàndem amb Ricard Teruel primer i més tard amb Josep Mariscal. La seva millor etapa al club blanc-i-blau fou entre 1944 i 1949. El 1947 disputà la final de la Copa enfront del Reial Madrid a La Corunya, en la qual l'equip va caure derrotat. Després jugà a Melilla i Sant Andreu. El seu darrer club fou, de nou, l'FC Martinenc on acabà la seva carrera el 1955. Fou internacional amb la selecció espanyola B el 20 de març de 1949 davant Portugal. Fou dos cops internacional entre 1944 i 1948 amb la selecció catalana de futbol.

## Referències

* ↑ «Falleció Josep Casas Sansolí». Mundo Deportivo, 23-12-1999.
* 1 2 «Mañana en San Martín una despedida». Mundo Deportivo, 21-05-1955.
* ↑ «Josep CASAS». hallofameperico.wordpress.com, 26-04-2009.
* ↑ «Casas». rcdespanyol-fernando.blogspot.com.es. [Consulta: 20 gener 2013].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol